Ikea klar med trådløs opladning

Ikea har nu sat de produkter med trådløs opladning, som de viste frem på Mobile World Congress i marts, til salg i butikkerne og på deres hjemmeside. Serien har fået navnet Vitahult og rummer både møbler og opladere i “løs vægt”.

Opladerne kan findes i både natborde, bord- og gulvlamper eller til indbygning i eksisterende møbler. Ikea har endda lavet specielle covers, så både Samsung Galaxy (S3, S4 og S5) og Apple iPhone (4/4S, 5/5S og 6) kan være med. Det skriver sitet recordere.dk.

Ikeas trådløse opladere er baseret på den såkaldte Qi-standard, der er den mest udbredte. Den benyttes blandt andet af Microsoft, HTC, LG, Panasonic, Belkin og Philips.

Herunder et billede af de møbler og lamper, der sælges allerde nu. Se alle produkterne på Ikeas hjemmeside.

Ikea klar med trådløs opladning